Kari Holm

Kari ”Hohdin” Holm (s. 15. toukokuuta 1957) on suomalainen rumpali, joka on soittanut mm. rock-yhtyeissä Virtanen, Kontra ja Popeda. 

Holm soitti Popedassa vuodesta 1983 vuoteen 1999. Alun perin hän tuli armeijaan lähteneen pikkuveljensä Kai Holmin tuuraajaksi, mutta yhtye vaati häntä jäämään. Kari Holmia oli pyydetty Popedan rumpaliksi jo vuonna 1977, mutta hänellä ei ollut aikaa Kontran lisäksi toiseen yhtyeeseen tuolloin. Hän ehdottikin pikkuveljeään Kaita tilalle. Holmien isä oli tanssimuusikko ja veljekset olivat alkaneet soittaa rumpuja jo nuorinaKontiainen 2017, s. 122..

Kari Holm joutui jättämään yhtyeen vuosituhannen vaihteessa yhdessä Jukkis Järvisen kanssa. Henkilövaihdokset aiheuttivat ristiriitoja yhtyeen sisälläKontiainen 2017, s. 291-292.. Myöhemmin Holm on soittanut Mustat Enkelit -yhtyeessä.

 Lähteet 

Luokka:Suomalaiset rockrumpalit
Luokka:Popedan jäsenet
Luokka:Vuonna 1957 syntyneet
Luokka:Elävät henkilöt